Urubamba

Urubamba () ir upe Peru, Amazones augšteces Ukajali viena no satekupēm. Upes garums ir 862 km, to divās atšķirīgās daļās dala Pongo de Mainikes aiza, kur upe sašaurinās līdz 45 m platumam. Augšpus aizas Urubamba ir tipiska kalnu upe, kas plūst pa plašu kalnu ieleju ar attīstītu irigāciju seniem kultūras pieminekļiem, tajā skaitā Maču Pikču un Svēto ieleju. Lejpus aizas upe noplūst Amazones lietusmežu līdzenuma, kur tās krasti ir mazapdzīvoti.

Upe sākas Andos Kusko departamentā pie Abralarajas kalnu pārejas 4314 m augstumā. Plūst ziemeļu—ziemeļrietumu virzienā pa plašu ieleju. Augštecē līdz Urubambas pilsētai tiek dēvēta par Vilkanotu (Río Vilcanota). Saplūst ar Tambo pie Atalajas pilsētas, veidojot Ukajali. Lejtece līdz Pongo de Mainikes aizai kuģojama. Lielākās pilsētas krastos ir Urubamba un Sikvani.

 Atsauces 

 Ārējās saites 

Kategorija:Peru upes